21.01.2016 г. у Магілёўскі гарвыканкам будзе перададзена для разгляду і ўдзелу ў грамадскім абмеркаванні і праектная прапанова Беларускага добраахвотнага таварыства аховы помнікаў гісторыі і культуры, якая прадугледжае аднаўленне не толькі аб’ёму царквы, але і аднаўленне ўнікальнай культурнай з’явы – дэкору франтонаў і форм завяршэння даху царквы ў магілёўскім стылі, менавіта тых яскравых рысаў, якія і стварылі адметнасць магілёўскай праваслаўнай культавай архітэктуры ў 17 – пач. 18-га ст. Ад вынікаў абмеркавання залежыць адраджэнне практычна знішчанай традыцыі, адраджэнне страчанага культурнага ланшафту Магілёва, стварэнне пазітыўнага турыстычнага іміджу горада над Дняпром.